b'\n_START_ARTICLE_\nJa da \xe2\x80\x93 vi elsker!\n_START_SECTION_\nHandling\n_START_PARAGRAPH_\nMarve Fleksnes og Modern er p\xc3\xa5 sommerferie ved N\xc3\xb8ttefjord camping. Der forelsker hun seg i en eldre enkemann, men dette blir ikke Marve s\xc3\xa6rlig begeistret for. N\xc3\xa5r han i tillegg for h\xc3\xb8re at hun har tenkt \xc3\xa5 gifte seg med ham bestemmer han seg for \xc3\xa5 bedrive litt sabotasje for \xc3\xa5 forhindre giftem\xc3\xa5let. Skjebnen vil det imidlertid annerledes da Marve blir utsatt for en ulykke og d\xc3\xb8r. Han havner deretter ved Perleporten der han f\xc3\xa5r et kort m\xc3\xb8te med St. Peter. Han \xc3\xb8nsker seg inn, men f\xc3\xa5r beskjed om \xc3\xa5 vente p\xc3\xa5 en benk utenfor i p\xc3\xa5vente av videre granskning av hans liv og levnet p\xc3\xa5 jorden.\n_START_SECTION_\nOm episoden\n_START_PARAGRAPH_\nEpisoden ble sett av over to millioner i Norge og ble med det ukens suverent mest sette program. Seerandelen var p\xc3\xa5 72\xc2\xa0%, mens nest meste sette program, Norge Rundt, hadde en seerandel p\xc3\xa5 48\xc2\xa0%._NEWLINE_Den ble ogs\xc3\xa5 sendt p\xc3\xa5 svensk TV. F\xc3\xb8rste episoden ble sendt dagen f\xc3\xb8r den ble vist i Norge. De svenske TV-amelderne slaktet lang p\xc3\xa5 vei f\xc3\xb8rste episode. Blant annet savnet flere det tempo som hadde v\xc3\xa6rt i episodene fra tidligere \xc3\xa5r. Heller ikke de norske anmelderne var s\xc3\xa6rlig positive. Enkelte mente at f\xc3\xb8rste episode ble skadelidende av at den var altfor lang.'